section_heading: Pregled
paragraph_text: Carmelina odluka da skreće pogled kad je riječ o Tonyjevim dugogodišnjim preljubima, kao i njezino prihvaćanje plodova Tonyjeva rada bez saznanja otkud sredstva stižu, u kombinaciji s njezinom odlukom da se vrati Tonyju nakon dogovora o kupnji zemljišta, naveli su neke gledatelje na zaključak kako se Carmela vodi isključivo pohlepom. Drugi su špekulirali da se ne radi toliko o Carmelinom materijalizmu koliko o strahu da će morati početi zarađivati samostalno ako izgubi Tonyja. Priznala je da nije sigurna da li voli svoga muža unatoč njegovoj kriminalnoj pozadini ili baš zbog toga, ali ona to racionalizira rekavši "postoje mnogo veći lopovi od moga muža".